امور صارفین، خوراک اور عوامی تقسیم کی وزارت
‘‘کاروبارمیں آسانی ’’ کو فروغ دینے کے مقصد سے ،سرکار،ہندوستانی معیارات کے بیورو سے سند حاصل کرنے کے لئے ضروری نفاذ کے عمل کوسہل بنائے گا
صنعت اور اندرونی تجارت کے محکمے ، صارفین امورکے محکمے اور ہندوستانی معیارات کے بیوروکے ذریعہ مشترکہ طورپر سند کو آسان بنانے کے موضوع پر‘‘سند کے لئے نفاذ کے عمل کو سہل بنانا’’ کے موضوع پر کل پہلی مرتبہ ورکشاپ کا انعقاد کیا جائےگا، اس کا مقصد صنعت کے مختلف شعبوں اور قومی معیارات کے اعلیٰ اداروں کے درمیان قریبی تبادلہ خیال کی راہ ہموارکرنا ہے
ریلویز ، کامرس وصنعت ، صارفین اموراورخوراک نیز عوامی نظام تقسیم کے وزیر، جناب پیوش گوئل اس ورکشاپ سے خطاب کریں گے
توقع ہے کہ بڑی تعداد میں اعلیٰ صنعتی قائدین بھی ، جسمانی نیزورچوئلی طورپر اس میں شرکت کریں گے
یہ ورکشاپ ہندوستانی معیارات کے بیورو کے صدردفترمیں منعقد کی جارہی ہے اس میں اس بات پربھی توجہ مرکوز کی جائے گی کہ ہندوستانی معیارات کوتمام شعبوں میں عالمی معیارات کے ہم رتبہ بنائے جائیں تاکہ اس بات کو یقینی بنایاجاسکے کہ ‘‘میک ان انڈیا’’ مشن اپنا مقصد حاصل کرسکے
نئی دہلی ،2؍مارچ :‘‘کاروبارمیں آسانی ’’ کے فروغ کے مقصد سے سرکار،ہندوستانی معیارات کے بیورو سے سند حاصل کرنے کے لئے ضروری نفاذ کے عمل کو سہل بنائے گا۔
اس سمت میں ایک قدم کے طورپر، صنعت کے فروغ اوراندرونی تجارت کے محکمے ، صارفین امور کے محکمے اورہندوستانی معیارات کے بیورو کے ذریعہ مشترکہ طورسے ‘‘سند کے نفاذکے عمل کو آسان بنانے’’ کے موضوع پرکل پہلی مرتبہ ایک ورکشاپ کا انعقاد کیاجائے گا۔ اس کا مقصد صنعت کے مختلف شعبوں اورقومی معیارات کے اعلیٰ اداروں کے درمیان قریبی تبادلہ خیال کی سہولت فراہم کرناہے ۔
صنعتی دنیا کے کئی ممتاز نمائندوں کےجسمانی نیز ورچوئلی طورپراس ورکشاپ میں شرکت کرنے کی توقع ہے ۔ جس کا انعقاد بی آئی ایس کے صدردفترمیاں کیاجارہاہے ۔ اس میں معیارات قائم کرنے ، اندازہ قدرکے عوامل کا تعین کرنے اورجانچ کرنے کی لازمیات کے مختلف پہلوؤں پر توجہ مرکوز کی جائے گی ۔
صارفین امور،اورخوراک نیز عوام نظام تقسیم ، ریلویز اور کامرس اورصنعت کے مرکزی وزیر جناب پیوش گوئل اس ورکشاپ سے خطاب کریں گے ۔
یہ ورکشاپ مینوفیکچرنگ میں آتم نربھربھارت کا مقصد حاصل کرنے کی سرکارکی جملہ کوششوں کے تناظرمیں اہمیت کی حامل ہے ۔
کل صنعتوں کے ساتھ جوتبادلہ خیال کرنے کی منصوبہ بندی کی گئی ہے اس کامقصد صنعتوں خاص طورپر ایم ایس این ای ، اسٹارٹ اپس اور چھوٹے صنعتکاروں کے درپیش مسائل کو سمجھنا اور ایک مستحکم اورایسا جامع نطام تیارکرنے کے لئے ان کی تجاویز حاصل کرناہے جو تمام مصنوعات اور خدمات کے لئے ہندوستانی معیارات کو بہترطورپر اختیارکرنے کی حوصلہ افزائی نیز سہولت فراہم کرتاہے ۔ علاوہ ازیں یہ معیشتوں کے پیمانے اور صارفین کے اطمینان کے لئے بھی کارآمدہوگا۔ یہ قابل ذکرہے کہ ہندوستانی معیارات دنیامیں کسی کے مقابل نہیں ہے ۔
صارفین امورکے محکمے کا فوکس مصنوعات عوامل اور خدمات کی تعداد اور معیارکو یقینی بناناہے جسے بی آئی ایس قانون 2016اور لیگل میٹرولوجی ایکٹ 2009کے توسط سے حاصل کیاجائے گا۔
صارفین تحفظ قانون 2019کے ذریعہ صارفین کو تحفظ کا احساس کرانے اورمطلع شدہ انتخاب کرنے کے بااختیاربنانے نیز صاف ، یکساں اور پائیدارصارفین کے نتائج کو یقینی بنانا اور شکایتوں کا بروقت اورموثرازالہ کی راہ ہموارکرناہے ۔
ہندوستانی صارفین کے لئے مصنوعات اورخدمات کی بہترین تعداد اورمعیارات کو یقینی بنانے کی اس کاوش کے طورپرمحکمے نے پہلی مرتبہ ، صنعت اور اندرونی تجارت کی فروغ کے محکمے کے ساتھ مل کر صنعتوں تک فعال رسائی کی ہے ۔
بی آئی ایس اور ایل ایم قانون میں ، آتم نربھربھارت ، کاروبارکرنے میں آسانی اور اندرون ملک صنعتوں کے لئے قانونی کارروائیوں کے دباؤ کو کم کرنے کے مقاصد کو ذہن میں رکھتے ہوئے اصلاحات کی جارہی ہیں ۔